**Ministerul Mediului, Apelor și Pădurilor**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

 Nr. 15928/9977/20.12.2019

Proiect **DECIZIA ETAPEI DE ÎNCADRARE**

**20.12.2019**

 Ca urmare a solicitării de emitere a acordului de mediu adresate de **ADMINISTRAȚIA NAȚIONALĂ APELE ROMÂNE – ADMINISTRAȚIA BAZINALĂ DE APĂ ARGEȘ VEDEA** **prin RUSU MARIN,** cu sediul în Pitești, Calea Câmpulung, nr. 6-8, bl. 11, județul Argeș, înregistrată la APM Dâmbovița cu nr. 15928 din 03.10.2019, în baza legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

 **APM Dâmbovița decide**, ca urmare a consultărilor desfășurate în cadrul şedinţelor Comisiei de Analiză Tehnică din data de **21.11.2019respectiv 19.12.2019**că proiectul ***Lucrări de reprofilare și sistematizare a albiei râului Argeș prin exploatarea agregatelor minerale,*** propus a fi amplasat în comunele Corbii Mari și Odobești, județul Dâmbovița,

* ***nu se supune evaluării adecvate/ nu se supune evaluării impactului asupra corpurilor de apă;***
* ***nu se supune evaluării impactului asupra mediului ;***

Justificarea prezentei decizii:

I. Motivele pe baza cărora s-a stabilit nu se supune evaluării impcatului asupra mediului, sunt următoarele:

a) proiectul se încadrează în prevederile Legii nr. 292/2018, Anexa nr. 2, pct. 2, lit. a*”*

b) s-au realizat consultarea membrilor CAT  în  şedinţele din **21.11.2019respectiv 19.12.2019**, la sediul  APM Dâmboviţa;

c)activitateava   avea  un  impact  redus  asupra  factorilor  de  mediu  sol,  subsol,  vegetaţie  şi   faună, prin măsurile prevăzute în proiect;

d) nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

II. Motivele pe baza cărora s-a stabilit :nu se supune evaluării adecvate, sunt următoarele :

* terenul pe care se va realiza investiția este amplasat în comunele Corbii Mari și Odobești, județul Dâmbovița, amplasamentul se află in interiorul ariilor naturale protejate Natura 2000 ROSCI 0106 Lunca Mijlocie a Argeșului și ROSPA 0161 Lunca Mijlocie a Argeșului;
* proiectul propus **intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare;

**AGENŢIA PENTRU PROTECŢIA MEDIULUI DÂMBOVIŢA**

Str. Calea Ialomiţei, nr. 1, Târgovişte, Cod 130142

E-mail: office@apmdb.anpm.ro; tel./fax: 0245213959/0245213944

*Operator de date cu caracter personal, conform Regulamentului (UE) 2016/679*

* Proiectul propus nu reduce suprafața habitatelor și numărul populațiilor speciilor ce constituie obiective de conservare din ariile naturaleNatura 2000 ROSCI 0106 Lunca Mijlocie a Argeșului și ROSPA 0161 Lunca Mijlocie a Argeșului;
* Realizarea proiectului nu afectează integritatea ariilor naturale protejate, nu va fi afectată starea de conservare a habitatelor și speciilor pentru care au fost declarate ariile naturaleROSCI 0106 Lunca Mijlocie a Argeșului și ROSPA 0161 Lunca Mijlocie a Argeșului în condițiile respectării cu strictețe a măsurilor impuse prin avizul administratorului **- Agenția Națională pentru Arii Naturale Protejate Serviciul Teritorial Dâmbovița nr. 8/ST DB din 10.12.2019**
* respectarea amplasamentului conform planului anexat documentaţiei şi aplicarea soluţiilor tehnice adoptate astfel încât impactul asupra florei şi faunei să fie nesemnificativ;
* respectarea regimului de arie naturală protejată de interes naţional şi comunitar , inclusiv prin informarea echipelor de lucru asupra statutului de protecție al siturilor Natura 2000 ROSCI 0106 și ROSPA 0161 Lunca Mijlocie a Argeșului;
* pentru a proteja vegetația din zonă nu vor fi afectate alte suprafețe decât cele necesare realizării proiectului ;
* este intezisă orice formă de recoltare, capturare, ucidere, distrugere sau vătămare a exemplarelor speciilor sălbatice de floră şi faună, protejate la nivel naţional sau internaţional, în oricare dintre stadiile ciclului lor biologic;
* este intezisă introducerea de specii din afara zonei (prădători, competitori sau paraziţi ai speciilor protejate de floră şi faună sălbatică, specii exotice sau organisme modificate genetic);
* se vor limita sursele generatoare de zgomot și vibrații astfel încât să nu afecteze specii de interes comunitar care este posibil să se afle în zonă ;
* colectarea selectivă a deșeurilor generate i valorificarea/ eliminarea acestora prin operatori autorizați ;

In vederea protejării speciilor de păsări, sunt interzise :

* uciderea sau capturarea intenționată, indiferent de metoda utilizată ;
* deterioararea, distrugerea și/sau culegerea intenționată a cuiburilor și/sau ouălor din natură ;
* perturbarea intenționată a păsărilor, în special în cursul perioadei de reproducere, de creștere, de hibernare și de migrație ;
* deteriorarea și /sau distrugerea locurilor de reproducere sau odihnă a păsărilor ;
* deținerea exemplarelor din speciile pentru care sunt interzise vânarea și capturarea ;
* nu se vor tăia arborii solitari sau aliniamentele de arbori și arbuști care pot constitui loc de refugiu pentru păsările sălbatice.
* în cazul producerii accidentale a unui prejudiciu care afectează obiectivele de conservare pentru care a fost desemnată aria naturală protejată, se va anunţa în cel mai scurt timp administratorul ariei naturale protejate – Agenția Națională pentru Arii Naturale Protejate Serviciul Teritorial Dâmbovița şi Agenţia pentru Protecţia Mediului Dâmboviţa, în vederea stabilirii măsurilor de remediere ce vor fi puse în aplicare de către cel care a produs prejudiciul;
* anunţarea Agenţiei pentru Protecţia Mediului Dâmboviţa în situaţia în care apar elemente noi, nespecificate în documentaţie.

III. Motivele pe baza cărora s-a stabilit nu se supune evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă.

* **Aviz de gospodărire a apelor pentru obținerea permisului de exploatare nr. 365 din 18.12.2019 emis de ADMINISTRAȚIA NAȚIONALĂ APELE ROMÂNE – ADMINISTRAȚIA BAZINALĂ DE APĂ ARGEȘ VEDEA pentru RUSU MARIN**;

*1. Caracteristicile proiectelor*

*a) mărimea proiectului*

Sectorul de râu care urmează să fie reprofilat și decolmatat este situat pe terenul aflat în administrarea A.N. „APELE ROMANE” – Administrația Bazinală de Apă Argeș – Vedea, iar S.C. RUSU MARIAN S.R.L. este executantul lucrărilor de reprofilare și decolmatare a albiei minore a râului Argeș.

Necesitatea realizării lucrărilor de reprofilare și decolmatare a albiei minore a râului Argeș, a fost stabilită de către Administrația Bazinală de Apă Argeș – Vedea, pentru asigurarea unei scurgeri optime, prin execuția unor lucrări de excavare a materialelor aluvionare.

Suprafața perimetrului Corbii Mari - Odobești, județul Dâmbovița pe care se vor desfășura lucrările de reprofilare și decolmatare a albiei minore a râului Arge este de 172.408 mp și aparține Administrației Naționale ”Apele Române„ Administrația Bazinală de Apă Argeș – Vedea, iar folosința actuală a terenului este de teren albie minoră.

Lucrările de reprofilare și decolmatare a albiei minore a râului Argeș propuse se vor executa pe o lungime de 557,0 m, în scopul îndepărtării cursului de malul stâng supus eroziunii, prin execuția unei secțiuni transversale de formă trapezoidală, cu lățimea la bază de 95 – 105 m, lățimea la partea superioară de 105 – 115 m și panta taluzului de 1:2.

Suprafața supusă decolmatării este de 90000 mp delimitată de următoarele coordinate stereo70:

|  |  |  |  |  |  |
| --- | --- | --- | --- | --- | --- |
| Nr. pct. | X  | Y  | Nr. pct.  | X  | Y  |
| 1  | 340.961,00  | 542.837,00  | 6  | 340.590,00  | 542.416,00  |
| 2  | 340.781,00  | 542.832,00  | 7  | 340.705,00  | 542.383,00  |
| 3  | 340.672,00  | 542.767,00  | 8  | 340.784,00  | 542.607,00  |
| 4  | 340.616,00  | 542.636,00  | 9  | 340.864,00  | 542.679,00  |
| 5  | 340.578,00  | 542.512,00  | 10  | 340.965,00  | 542.696,00  |

***Accesul în zonă***

Accesul în zona perimetrului se realizează din autostrada A1 București-Pitești, intrarea de la km 49 pe drumul județean DJ 711 A Corbii Mari – Potlogi și tronsoanele de drum: T1 - nr. cad. 4902 si T2- nr. cad. 4862, proprietar PETROM S.A., T3 - nr. cad. 4893, T4 - nr. cad. 4882 si T5 - nr. cad. 4632, proprietar primăria Corbii Mari, T6 - drum de exploatare existent islaz Podu Corbencii, proprietar primaria Corbii Mari și T7 – nr. cad. 4983, proprietar primăria Corbii Mari și în continuare pe drumurile de exploatare amenajate în albia minoră a râului Argeș.

Amplasamentul perimetrului Corbii Mari - Odobesti, judetul Dambovita este situat la cca 3,20 km aval de podul de pe drumul judetean Dj 701 Titu - Odobesti - Crovu - Ungureni - Corbii Mari si la cca 600 m amonte de capatul aval al amenajarii raului Arges in zona Ungureni-Podu Corbencii.

***Perimetrul de exploatare***

Suprafața tronsonului supus lucrărilor este formată din 2 plaje, una amonte mal drept ( formată din meandra accentuate exitentă) și una aval mal stâng. Lungimea tronsonului reprofilat va fi de 557 m.

Pentru reprofilare s-a propus crearea unui nou curs al râului prin realizarea în plaja mal drept a unui șenal cu secțiunea trapezoidală cu lățimea la partea superioară de 110 m, taluze 1:, adâncimea de excavare min/max=1.20 – 3,80 m până la cotele talvegului existent al albiei naturale.

În partea aval realizarea reprofilării va continua prin exploatarea plajei mal stâng și realizarea unei secțiuni de formă trapezoidală, cu limita de săpătură la cota talvegului existent, cu o lățime la bază de 85 m- 105 m, panta taluz 1:2, h excav. Min/max=1,20/4,00m.

Volumul util propus a se excava este de 141060 mc, iar volumul de decopertă va fi de 7000 mc.

Pilierii de siguranță față de maluri vor fi de minim 10 m.

***Dig de pământ și traverse de închidere***

 În zona aval pe malul drept se propune un dig de pământ prin împingerea materialului sedimentary ( V=4488 mc), cu forma trapezoidală și următoarele dimensiuni:

- înălțimea medie : h med=2,20 ( 138,70m, cota coronament dig, superioară cotelor NAE Q 10% pe acest tronson);

- lățimea la coronament : b=4,00m – 12,00m;

- lățimea medie la bază : B=12,00 m, panta 1:3;

- lungimea dig : L=255 m;

După realizarea șenalului nou se va trece la realizarea traverselor de închidere și dirijare a apei râului Argeș pe canalul realizat.

Traversele de închidere se vor realiza din material provenit din separarea șenalului și decoperta ( V=9600 mc) și se propun a se realiza astfel:

***Traversa 1 – amonte ( între profileleP5-P7)***

- lungimea=140 m;

- forma trapezoidală, cu b=4,0, B=16,0m, h=4,0 m ( cota coronament 139,70m), panta taluze 1:1,5.

***Traversa 2 – aval ( între profilele P9 –P10)***

- lungimea=100 m;

- forma trapezoidală, cu b=4,0, B=16,0m, h=4,0 m ( cota coronament 139,40m), panta taluze 1:1,5.

***Tehnologia de exploatare***

Pentru exploatarea agregatelor minerale se folosec următoarele : excavatoare cu cupa 1,2 mc și 1,5 mc și încărcător frontal cu cupa de 3,5 mc. Exploatrea se va face în fâșii paralele cu direcția de curgerea râului, din aval spe amonte, cu lungimea de 40-50 m și lățime 4-8 m funcție de raza de acțiune a utilajelor.

Direcția de avansare va fi din aval spre amonte și dinspre axul șenalului spre mal și dinspre malul stâng în plaja aval, în final realizându-se un nou traseu al râului cu cota talvegului corelată cu cota talvegului natural al albiei.

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

***2. Localizarea proiectelor***

*2.1. utilizarea existentă a terenului* : comunele Corbii Mari și Odobești, județul Dâmbovița, amplasamentul se află in interiorul ariilor naturale protejate Natura 2000 ROSCI 0106 Lunca Mijlocie a Argeșului și ROSPA 0161 Lunca Mijlocie a Argeșului*;*

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede : râul Argeș;
2. zonele costiere : nu este cazul;

 c) zonele montane şi cele împădurite: nu este cazul;

 d) parcurile şi rezervaţiile naturale: nu este cazul;

 e) ariile clasificate sau zonele protejate prin legislaţia în vigoare: amplasamentul se află in interiorul ariilor naturale protejate Natura 2000 ROSCI 0106 Lunca Mijlocie a Argeșului și ROSPA 0161 Lunca Mijlocie a Argeșului - comunele Corbii Mari și Odobești, județul Dâmbovița în albia minoră a râului Argeș;

 f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul

 i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

 a) extinderea impactului: aria geografică şi numărul persoanelor afectate : nu este cazul;

 b) natura transfrontieră a impactului: nu este cazul

 c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

 d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiții de realizare a proiectului***

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor și în perioada de funcționare, luând toate măsurile necesare pentru a nu se produce poluarea apelor subterane, de suprafaţă, a solului sau a aerului.***

**Pentru organizarea de şantier:**

* depozitarea materialelor şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;

**Faza de funcţionare - activităţi desfăşurate pe amplasament**

- nu este cazul;

**Protecţia calităţii apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* pe perioada execuţiei proiectului se vor utiliza toaletele ecologice;

 ***Se va respecta Avizul de gospodărire a apelor pentru obținerea permisului de exploatare nr. 365 din 18.12.2019 emis de ADMINISTRAȚIA NAȚIONALĂ APELE ROMÂNE – ADMINISTRAȚIA BAZINALĂ DE APĂ ARGEȘ VEDEA pentru RUSU MARIN;***

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

- se va asigura buna funcționare a echipamentelor prevăzute în proiect;

**Protectia impotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009 / 2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei

**Protecţia solului**

- vor fi evitate lucrările care pot duce la degradări ale reţelelor supraterane sau subterane existente in zonă;

- se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

-se vor amenaja spaţii corepunzătoare depozitarea temporară a deşeurilor generate;

-se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

#### Modul de gospodărire a deşeurilor

***Atât în perioada de construire cât și în cea de funționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005, aprobată cu modificări şi completări prin Legea 265/2006, cu modificările şi completările ulterioare precum și ale Legii nr.211/2011, privind regimul deșeurilor, cu modificările și completările ulterioare****.*

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- este interzisă depozitarea deşeurilor direct pe sol;

- deșeurile generate pe amplasament vor fi stocate (depozitate temporar) în spații special amenajate (cele reciclabile în containere metalice), în condiţii care să garanteze reducerea riscului pentru sănătatea umană şi deteriorarea calităţii mediului;

- deșeurile valorificabile, reciclabile vor fi predate unor operatori economici autorizați pentru colectare/ valorificare/ reciclare în baza contractelor de prestări servicii încheiate;

- deșeurile ce nu se pretează valorificării/ reciclării vor fi predate unor operatori economici autorizați pentru colectarea/eliminarea (depozitarea în depozite autorizate), în baza contractelor de prestări servicii încheiate;

- deșeurile menajere amestecate vor fi eliminate, pe baza de contract, de operatorul de salubritate, prin depozitare definitiva la platforma ecologica; deșeurile menajare colectate selectiv vor fi valorificate/reciclate.

- se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;

- conform Legii 211/2011, cu modificările și completările ulterioare, titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;

 **Monitorizarea gestiunii deșeurilor** se va face cu respectarea prevederilor Legii nr.211/2011 privind regimul deseurilor, cu modificarile si completarile ulterioare.

- Se va asigura evidenţa cronologică a gestiunii deşeurilor pentru fiecare tip de deşeu, precum şi a cantităţii, naturii şi originii deşeurilor şi, după caz, a destinaţiei, a frecvenţei colectării, a mijlocului de transport şi a metodei de tratare, respectiv operaţiunii de valorificare sau eliminare a deşeurilor, potrivit prevederilor Deciziei Comisiei 2014/955/UE și se va pune la dispoziția autorităților competente de control, la cererea acestora;

- respectarea normelor de securitate, respectiv a normelor de securitate a muncii;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

 ***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p.DIRECTOR EXECUTIV**,

Mircea Nistor

|  |  |
| --- | --- |
| **Șef Serviciu A.A.A.** Maria Morcoașe  |  **Intocmit,** consilier A.A.A Amalia Didă |
| **Șef Serviciu C.F.M.** Elena Ivașcu   |    consilier C.F.M. Cornelia Vlaicu  |